Държавен вестник, бр. 57, 2020 г., стр. 10

СТР.  10	
Д Ъ Р Ж А В Е Н  В Е С Т Н И К 	
БРОЙ  57
тенциал и отделяне на значителен финансов 
ресурс. Налице е и противоречие с първите 
три алинеи на чл. 39 от ЗМВР, според които 
всяка от главните дирекции е „специализи­
рана“ структура на министерството.
В ал. 6 от новата редакция на чл. 44 е пред­
видено редът за осъществяване на дейността 
на специализираните звена да бъде определян 
от „правила, утвърдени от министъра на въ­
трешните работи“. Нормата не уточнява каква 
е правната природа на акта на министъра, 
с който се приемат въпросните правила, и 
създава риск от неяснота и противоречия в 
прилагането. Предвид това § 8 в частта му 
относно чл. 44, ал. 1 и 6 противоречи на 
принципа на правовата държава, заложен в 
чл. 4, ал. 1 от Конституцията.
4. Възраженията по § 1, § 6, т. 3 (относно 
чл. 39, ал. 8) и § 8 (относно чл. 44, ал. 1 и 6) 
освен към съдържанието са насочени и към 
начина на приемането им. Предложенията за 
тези разпоредби не са част от първоначално 
внесения законопроект, не са внесени в срока 
за предложения между двете гласувания, а са 
направени при самото обсъждане на законопро­
екта за второ гласуване във водещата комисия. 
Те не са подложени на обществено обсъждане, 
нямат оценка на въздействие, приети са само 
на едно гласуване, въпреки че регламентират 
основна дейност на МВР, която не е изяснена 
като условия за осъществяване и не съответства 
на други нормативни актове в българската 
правна система. Тези предложения противо­
речат на принципите и обхвата на приетия на 
първо гласуване законопроект и би следвало да 
не бъдат обсъждани и гласувани (чл. 84, ал. 2, 
изр. 3 от Правилника за организацията и дей­
ността на Народното събрание). Предвидимият 
и прозрачен законодателен процес предполага 
да се спазват всички негови фази и те да бъдат 
осъществявани при стриктно прилагане на 
Конституцията, Закона за нормативните актове 
и Правилника за организацията и дейността 
на Народното събрание.
Уважаеми народни представители,
Националната сигурност е базова ценност в 
конституционния ни ред. Всяко решение в тази 
сфера трябва да се ръководи от критериите 
ефективност, ефикасност и безопасност. Воден 
от това разбиране и по изложените мотиви, 
упражнявам правото си по чл. 101, ал. 1 от Кон­
ституцията на Република България да върна 
за ново обсъждане в Народното събрание § 1, 
§ 6, т. 3 (относно чл. 39, ал. 8) и § 8 (относно 
чл. 44, ал. 1 и 6) от Закона за изменение и 
допълнение на Закона за Министерството на 
вътрешните работи, приет от 44-то Народно 
събрание на 11.06.2020 г.
Президент на Републиката: 
Румен Радев
4719
МИНИСТЕРСКИ СЪВЕТ
ПОСТАНОВЛЕНИЕ № 135
ОТ 19 ЮНИ 2020 Г.
за изменение и допълнение на Устройствения 
правилник на Държавна агенция „Технически 
операции“, приет с Постановление № 247 на 
Министерския съвет от 2013 г. (обн., ДВ, 
бр. 94 от 2013 г.; изм., бр. 60 от 2014 г.)
МИНИСТЕРСКИЯТ СЪВЕТ
П О С Т А Н О В И :
§ 1. В чл. 2, ал. 3 думите „към Министер­
ския съвет“ се заличават.
§ 2. В чл. 3, ал. 1 думите „от Министерския 
съвет по предложение на министър-предсе­
дателя за срок четири години“ се заменят 
със „с указ на президента на републиката по 
предложение на Министерския съвет за срок 
5 години“.
§ 3. В чл. 4, ал. 4 след думите „ДАТО“ се 
добавя „по чл. 19е, ал. 1, т. 1 от ЗСРС“.
§ 4. В чл. 5, изречение първо след думите 
„ДАТО“ се добавя „по чл. 19е, ал. 1, т. 1 от 
ЗСРС“.
§ 5. В чл. 7 се създава т. 15:
„15. създаване на специфични технически 
средства и системи, проектиране на удос­
товерителни знаци, защитени документи, 
щемпели и печати.“
§ 6. В чл. 11 думата „приложението“ се 
заменя с „приложение № 1“.
§ 7. В чл. 14 ал. 4 и 5 се изменят така:
„(4) Главният секретар организира изгот­
вянето на годишен доклад за дейността на 
агенцията.
(5) При отсъствие на главния секретар 
неговите функции се изпълняват от директор 
на дирекция, определен със заповед на пред­
седателя за всеки конкретен случай.“
§ 8. В чл. 15, ал. 1 се правят следните 
изменения:
1. В т. 4 думите „стандартите за вътрешен 
одит“ се заменят с „Международните стандарти 
за професионална практика по вътрешен одит“.
2. Точка 12 се изменя така:
„12. дава препоръки в одитните доклади 
за подобряване на адекватността и ефектив­
ността на системите за финансово управление 
и контрол и извършва проверки за проследя­
ване изпълнението на препоръките съгласно 
план за действие, утвърден от председателя 
на ДАТО.“
§ 9. Член 16 се изменя така:
„Чл. 16. (1) Финансовият контрольор е 
пряко подчинен на председателя на ДАТО и 
осъществява предварителен контрол за зако­
носъобразност съгласно Закона за финансово 
управление и контрол в публичния сектор.